**Θέμα: «Ευρωπαϊκή Γιορτή των Πουλιών 2014»**

Θα θέλαμε να σας ενημερώσουμε, ότι στα πλαίσια της **Ευρωπαϊκής Γιορτής των Πουλιών -European Birdwatch»** 2014**,** η "ΕΛΙΧΡΥΣΟΣ ΚΟΙΝΣΕΠ" , οργανώνει σε συνεργασία με την Ελληνική Ορνιθολογική Εταιρεία και την Δ/νση Α/θμιας Εκπαίδευσης του Ν. Κυκλάδων, εκδηλώσεις που απευθύνονται σε παιδιά προσχολικής και σχολικής ηλικίας .

**Η Ευρωπαϊκή Γιορτή των Πουλιών -European Birdwatch**- είναι μια ετήσια εκδήλωση που συντονίζεται από την Παγκόσμια Ομοσπονδία Περιβαλλοντικών Οργανώσεων για την προστασία των πουλιών, Birdlife International, εταίρος της οποίας στην Ελλάδα είναι η Ορνιθολογική και περιλαμβάνει εκατοντάδες οργανωμένες δράσεις ευαισθητοποίησης και παρατήρησης πουλιών, που υλοποιούνται ταυτόχρονα σε πλήθος χωρών. Πέρσι, ο εορτασμός της Γιορτής Πουλιών υλοποιήθηκε για 20ή χρονιά και συμμετείχαν περισσότεροι από 65.000 άνθρωποι σε 34 χώρες, ενώ παρατηρήθηκαν πάνω από τέσσερα εκατομμύρια πουλιά μέσα σε ένα Σαββατοκύριακο! Για περισσότερες πληροφορίες επισκεφθείτε την ιστοσελίδα: [www.eurobirdwatch.eu](http://www.eurobirdwatch.eu)

Η "Γιορτή των Πουλιών", θα πραγματοποιηθεί  στο κτήμα του υπό ίδρυση **Βοτανικού Κήπου Σύρου (πρώην κατασκήνωση Χρουσσών**), το Σάββατο και Κυριακή **4 και 5 Οκτωβρίου**.

**Στόχος** των εκδηλώσεων είναι η ενημέρωση - ευαισθητοποίηση για το υπέροχο φαινόμενο της μετανάστευσης των πουλιών και την ανάγκη προστασίας τους στις περιοχές αναπαραγωγής και διαχείμασης, καθώς και κατά μήκος των μεταναστευτικών διαδρομών στη Μεσόγειο και την Αφρική. Τα παιδιά θα έρθουν σε επαφή με τη φύση και τον συναρπαστικό κόσμο των πουλιών, παίζοντας περιβαλλοντικά παιχνίδια που θα έχουν ετοιμάσει έμπειροι εκπαιδευτές- εμψυχωτές.

Πρόγραμμα

Σάββατο 17:00-19:00 Κυριακή 11:00-13:00

Ηλικίες από 5 -8 ετών Ηλικίες από 9-12 ετών

**Δηλώσεις συμμετοχής : τηλ 22810 43852, 22810 88524, 6979174562, 6945375714 Email:** [**info@botanicgardens.gr**](mailto:info@botanicgardens.gr) **ΕΙΣΟΔΟΣ ΔΩΡΕΑΝ**